ভার্জিনিয়া এলিজাবেথ ডেভিস যিনি সংক্ষেপে জিনা ডেভিস নামে পরিচিত (জন্ম: ২১ জানুয়ারি ১৯৫৬)The New Penguin Dictionary of Modern Quotationshttps://books.google.com/books?id=sR4Ch1dMe8IC হলেন একজন মার্কিন চলচ্চিত্র ও টেলিভিশন অভিনেত্রী এবং প্রাক্তন ফ্যাশন মডেল। চলচ্চিত্র ও টেলিভিশনে কাজের জন্য একাডেমি পুরস্কার ও গোল্ডেন গ্লোব পুরস্কারসহ একাধিক পুরস্কার বিজয়ী ডেভিস শক্তিধর নারী চরিত্রে অভিনয় এবং বিনোদন শিল্পে নারীর ভূমিকা নিয়ে কাজ করার জন্য সুপরিচিত।  ১৯৭৯ সালে বোস্টন বিশ্ববিদ্যালয় থেকে নাট্যকলায় স্নাতক ডিগ্রি অর্জন করার পর ডেভিস নিউ ইয়র্কের জোলি মডেলিং এজেন্সির সাথে চুক্তিবদ্ধ হন এবং মডেল হিসেবে তার কর্মজীবন শুরু করেন। ১৯৮২ সালে টুটুসি চলচ্চিত্র দিয়ে তার চলচ্চিত্রে অভিষেক ঘটে। তার অভিনীত প্রথম ব্যবসা সফল চলচ্চিত্র হল থ্রিলারধর্মী দ্য ফ্লাই। কল্পনাধর্মী হাস্যরসাত্মক বিটলজুস (১৯৮৮) তাকে আন্তর্জাতিক অঙ্গনে পরিচিত পাইয়ে দেয় এবং দি এক্সিডেন্টাল টুরিস্ট (১৯৮৮) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার বা অস্কার পুরস্কার লাভ করেন। তিনি পথ চলচ্চিত্র থেলমা অ্যান্ড লুইস (১৯৯১)-এ অভিনয় করে প্রধান অভিনেত্রী হিসেবে তার অবস্থান শক্ত করেন এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি আ লিগ অব দেয়ার ওন (১৯৯২) চলচ্চিত্রে অভিনয় করেন।  ডেভিসের কাটথ্রোট আইল্যান্ড (১৯৯৫) ও দ্য লং কিস গুডনাইট (১৯৯৬) চলচ্চিত্র দুটি বক্স অফিসে ব্যর্থ হলে তিনি দীর্ঘ বিরতি নিয়ে স্টুয়ার্ট লিটল (১৯৯৯-২০০৫) ফ্র্যাঞ্চাইজিতে নাম ভূমিকার মায়ের চরিত্রে কাজের মাধ্যমে পুনরায় চলচ্চিত্রে ফিরে আসেন। এই সময়ে তিনি কমান্ডার ইন চিফ (২০০৫-০৬) টিভি ধারাবাহিকে মার্কিন রাষ্ট্রপতির ভূমিকায় অভিনয় করেন এবং এই কাজের জন্য তিনি সেরা নাট্যধর্মী টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য ছবির মধ্যে রয়েছে অ্যাক্সিডেন্টস হ্যাপেন (২০০৯) ও মার্জোরি প্রাইম (২০১৭)। তিনি গ্রেস অ্যানাটমি (২০১৪-১৫, ২০১৮) টিভি ধারাবাহিকে ডক্টর নিকোল হারমান এবং দি এক্‌জরসিস্ট (২০১৭) ধারাবাহিকের প্রথম মৌসুমে রেগান ম্যাকনেইল/অ্যাঞ্জেলা রেন্স চরিত্রে অভিনয় করেন।  প্রারম্ভিক জীবন ডেভিস ১৯৫৬ সালের ২১শে জানুয়ারি ম্যাসাচুসেটস অঙ্গরাজ্যের ওয়্যারহামে জন্মগ্রহণ করেন। তার মাতা লুসিল (জন্মনাম কুক; ১৯ জুন ১৯১৯ - ১৫ নভেম্বর ২০০১) সহকারী শিক্ষক এবং পিতা উইলিয়াম এফ. ডেভিস (৭ নভেম্বর ১৯১৩ - ২ এপ্রিল ২০০৯) পুরপ্রকৌশলী ছিলেন। তারা দুজনেই ভার্মন্ট অঙ্গরাজ্যের দুটি ছোট শহরে জন্মগ্রহণ করেছিলেন। ডেভিসের ড্যানফোর্থ ("ড্যান") নামে এক বড় ভাই রয়েছে।Geena Davis biography. Film Reference.com   তথ্যসূত্র    বহিঃসংযোগ   Geena Davis Institute on Gender in Media          বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ম্যাসাচুসেট্‌সের অভিনেত্রী বিষয়শ্রেণী:ম্যাসাচুসেট্‌সের নারী মডেল বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারীবাদী বিষয়শ্রেণী:নিউ ইংল্যান্ড কলেজের প্রাক্তন শিক্ষার্থী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:নারীবাদী শিল্পী বিষয়শ্রেণী:জিন হারশল্ট মানবহিতৈষী পুরস্কার প্রাপক বিষয়শ্রেণী:মার্কিন নারী স্মৃতিকথাকার বিষয়শ্রেণী:২০শ শতাব্দীর মার্কিন নারী ক্রীড়াবিদ বিষয়শ্রেণী:২১শ শতাব্দীর মার্কিন স্মৃতিকথাকার